42. Tartu Maastikumaratoni üldjuhend

### 1. Üldinfo

* 1. 42. Tartu Maastikumaratoni (MM) korraldab Klubi Tartu Maraton juhatuse kinnitatud MM nõukogu ja korralduskomitee sponsorite ning toetajate kaasabil vastavalt Eesti Kergejõustikuliidu võistlusmäärustele, käesolevale juhendile ja Klubi Tartu Maraton juhatuse otsustele. MM on Tartu Maratoni Klassiku 2024. aasta teiseks osavõistluseks.
	2. Lisaks põhiüritusele 12. mail 2024 toimub 42. Tartu Maastikumaratoni virtuaaljooks 3. maist kuni 19. maini 2024 vastavalt eraldi juhendile. Virtuaaljooksul osalemiseks tuleb eraldi registreerida. Virtuaaljooksu tulemus läheb arvesse Tartu Maastikumaratoni osaluskordade arvestuses, juhul kui samal aastal pole osalejal tulemust Tartu Maastikumaratoni põhidistantsilt.

1.3. Juhendis käsitlemata küsimused lahendavad korralduskomitee ja/või žürii jooksvalt.

### 2. Stardi koht, korraldus, aeg. Finišipaik.

* 1. **42. Tartu Maastikumaraton toimub pühapäeval, 12. mail 2024.**
* 42,2 km (edaspidi 42 km) distantsi start on kell 9.00 Elva külje all asuvas Tartumaa Tervisespordikeskuses.
* 21 km distantsi start on kell 11.00 Tartumaa Tervisespordikeskuses.
* 5 km jooksu ja kõnni start on kell 12.00 Tartumaa Tervisespordikeskuses.
* 10 km jooksu ja kõnni start on kell 13.00 Tartumaa Tervisespordikeskuses.
* Kõikide distantside ajavõtt algab ajavõtujoone ületamisel, osalejad saavad netoaja.
* 21,10 ja 5 km distantsi võib läbida ka kõndides (kõnnikepid ei ole kohustuslikud). Ohutuse huvides stardivad kõnnikeppidega kõndijad eraldi viimases stardigrupis.
* Kepikõndijad ei tohi kaasvõistlejate ohutuse huvides rajal joosta.
* 21 km kõnd, 10 km kõnd, 5 km kõnd ei ole võistlused ja autasustamist ei toimu, kuid tulemused lähevad arvesse Tartu Maratoni Klassiku üldarvestuses.
* MM kõigi distantside finiš on Tartumaa Tervisespordikeskuses. Finiš suletakse kell 16.00.
* Lõpuprotokollis avaldatakse kõigil distantsidel sama distantsi jooksjate ja kõndijate tulemused koos.
* Klassiku punktid arvutatakse sama distantsi jooksjatele ja kõndijatele samadel alustel finišitulemuse järgi.

### 3. Registreerimine ja ümberregistreerimine

* 1. Osavõtjate registreerimine toimub:
* iseteeninduskeskkonnas kuni 11.05.2024 kell 17.00;
* Klubi Tartu Maraton büroos (Laulupeo pst 25, tel 7421 644) kuni 10.05.24 kell 17.00.
* võistluskeskuses 11.05.24 kell 10.00-17.00.
* Võistluspäeva hommikul stardipaigas kohapeal (alates 1,5 h enne starti).
* Tiimide arvestusse registreerimise infoga tutvu SIIN.
* 20 või enam korda osa võtnud saavad erikujundusega „Tartu Maastikumaratoni saadiku/suursaadiku“ stardinumbri, kui registreerimine on tehtud esimeses voorus. Detailsem info püsiosalejate tunnustamise kohta SIIN.

3.2. Ümberregistreerimine (osavõtja nime ja/või distantsi vahetus) toimub:

* iseteeninduskeskkonnas kuni 11.05.24 kell 17.00:
* võistluskeskuses 11.05.24 kell 10.00-17.00.
* Kuni II registreerimisvooru lõpuni on iseteeninduses pikemalt distantsilt lühemale ümberregistreerimine ja isikuvahetus samal distantsil tasuta. Tasuda tuleb osavõtutasude vahe lühemalt pikemale distantsile registreerumisel või mittekehtiva soodustuse puhul.
* Alates 06.05.24 on ümberregistreerimistasu 10 € + osavõtutasude vahe lühemalt pikemale distantsile registreerumisel või mittekehtiva soodustuse puhul.
* Vale nime all startinud diskvalifitseeritakse.
* Kaotatud / maha unustatud stardinumbri asendamisel stardis tuleb tasuda 10 €.
	1. Registreerimisega 42. Tartu Maastikumaratonile kinnitab osavõtja nõusolekut MM juhendiga ja lubab kasutada endast ürituse ajal tehtud fotosid ja filmimaterjali ürituse propageerimiseks.
	2. Registreerimisega üritusele kinnitab osavõtja nõusolekut Klubi Tartu Maraton isikuandmete töötlemise põhimõtetega.

### 4. Osavõtutasud

|  |  |  |  |  |
| --- | --- | --- | --- | --- |
| Kuupäev | 5 km | 10 km | 21 km | 42 km |
| kuni 10.04.2023 | 21 € | 26 € | 36 € | 41 € |
| 11.04.-08.05.2023 | 26 € | 36 € | 46 € | 51 € |
| 09.05.-13.05.2023 | 36 € | 51 € | 61 € | 71 € |
| 14.05.2023 | 46 € | 61 € | 71 € | 81 € |

* 1. Osavõtutasudes kehtib Eesti Vabariigi pensionäridele ja kuni 18-aastastele (k.a.) noortele 50% hinnasoodustus käimasoleva registreerimisvooru hinnast (v.a. ümberregistreerimistasu). Pensionäri või noore soodushinnaga registreerijatele muud soodustused (nt gruppide soodustus ja osavõtutasude sooduspaketid) ei laiene. Võistluspäeva hommikul soodustusi ei ole..
	2. Gruppidele kehtib soodustus -10% hetke osavõtutasudest 10 või enama muud soodustust mittesaava osaleja korral. Grupisoodustuse kasutamiseks tuleb registreeruda iseteeninduskeskkonnas ühe grupina.
	3. Osavõtjale kindlustatakse: tähistatud rada, osalejainfo, pakikleeps, stardinumber koos ajavõtukiibiga, ajavõtt (ainult korrektselt paigaldatud stardinumbri ja ajavõtukiibi olemasolul stardist finišini), teenindus TP-des ja finišis, pakihoid, autasustamine, lõpetajale medal ja nimeline diplom tulemusega, vajadusel meditsiiniabi, katkestajate transport finišisse, kuld- ja hõbemärgid vastavalt statuudile ning osalemisvõimalus Maastikumaratoni kõikidel teistel programmilistel üritustel, kus eraldi osavõtumaksu ei nõuta.
	4. Osavõtust loobumisel osavõtutasu ei tagastata, kuid arstitõendi esitamisel enne 11.05.2024 kell 17:00 kantakse pool tasutud osavõtutasust osaleja kasutajakontole krediidiks, mida ta saab kasutada järgmistele Tartu Maratoni Klassiku võistlustele registreerimisel. Krediit kehtib 1 aasta. Arstitõend saata meiliaadressil tartumaraton@tartumaraton.ee.

### 5. Osalemise üldised reeglid

* 1. Osavõtt MM-st toimub omal riisikol. Soovitav on omada õnnetusjuhtumi ja/või tervisekindlustust. Korraldaja ei vastuta osavõtjale tekkinud tervisekahjude ja isikliku vara purunemise või kadumise eest.
	2. Osaleda võivad kõik 2009. a. (kahel lühemal distantsil 2012. a.) või varem sündinud jooksuhuvilised, kes on piisavalt treenitud valitud distantsi läbimiseks. Erandkorras lubatakse 42 ja 21 km rajale ka nooremaid osavõtjaid treeneri kirjalikul loal. Erandkorras lubatakse 10 km ja 5 km rajale ka nooremaid osavõtjaid koos lapsevanemaga ja vanema vastutusel.
	21 km vanuseklassid (NB! 42, 10 ja 5 km distantsidel vanuseklasside arvestust ei peeta.):
	Naised: N17 (sünniaastad 2009-07), N20 (06-04), N21 (2003-1990), N35 (89-85), N40 (84-80), N45 (79-75), N50 (74-70), N55 (69-65), N60 (64-60), N65 (59-55), N70 (54-50), N75 (49 ja varem);
	Mehed: M17 (2009-07), M20 (06-04), M21 (2003-1990), M35 (89-85), M40 (84-80), M45 (79-75), M50 (74-70), M55 (69-65), M60 (64-60), M65 (59-55), M70 (54-50), M75 (49-45), M80 (44 ja varem).
	3. Tartu Maastikumaratonil osalejad peavad lugu puhtast ja ausast spordist. Üritusel kehtivad rahvusvahelise kergejõustikuliidu IAAF dopinguvastased reeglid täies mahus ja sellest tulenevalt on Eesti Antidopingu ja Spordieetika Sihtasutusel ning teistel dopinguvastastel organisatsioonidel õigus teha dopingukontrolli kõikide osalejate seas.

### 6. Korraldus stardis / finišis ja rajal

* 1. Teeninduspunktid.
	**42 km rajal on 7 teeninduspunkti (TP) ja 1 iseteeninduslik joogipunkt**: 1. Sassi 5 km/36,7 km; 2. Hellenurme 11 km; 3. Paluveski 15 km; 4. Pedajamäe 19,7 km; 5. Räbi 23,8 km; 6. Iseteenindus 29 km; 7. Ketneri 32,5 km; 8. RC Cola/Illi 39,5 km.
	**21 km rajal on 3 TP-d**: 1. Sassi 6,2 km/15,5 km; 2. Ketneri 11,5 km; 3. RC Cola/Illi 18,3 km.
	**10 km rajal on 2 TP-d**: 1. Sassi 4,8 km; 2. RC Cola/Illi 7,6 km.
	2. MM rada on tähistatud ja kulgeb peamiselt kruusakattega metsateedel.
	3. Teed on osaliselt liikluseks avatud. Ohutuse huvides peavad osavõtjad täitma liikluseeskirju, juhinduma liiklusmärkidest ja liikluse korraldajate märguannetest. Jalgratastel võistlusrajal liikumine ja võistluse jälgimine on keelatud (va korraldajate eraldusmärkidega ratturid). Võistlejate ohutuse huvides ei tohi jalgratturid võistlusrajal segada jooksjate liikumist. Jalgratturitel on kohustus täita liikluse reguleerijate või võistluse korraldajate märguandeid.
	4. Prügialad.
	Meie jaoks on oluline keskkonna hoidmine. Maastikumaratoni rajal on tähistatud prügiala enne ja pärast iga TP-d. Prügialadel palume joogipudel või pakend poetada rajale, mitte visata kaugele maanteekraavi, kust seda on raske hiljem leida ja ära koristada. Väljaspool tähistatud prügiala on söögipakendite, joogipudelite jms rämpsu rajale ja loodusesse viskamine RANGELT KEELATUD! Akrediteeritud isiku (korraldaja/kohtunik) fikseeritud või foto ja videomaterjalil oleva tõendatud rikkumise korral on korraldajal õigus osavõtja diskvalifitseerida või määrata rahatrahv.
	5. Meditsiiniteenistust korraldab Eesti Päästemeeskond koos Sihtasutusega Tartu Kiirabi ja EPR Tartumaa Seltsiga. Märgates rajal hädasolijaid, palume osalejail teatada nendest järgmisesse TP-sse, rajal liikuvaile eraldusmärkidega meditsiinitöötajaile või hädaabinumbril 112.
	6. Kaotatud-leitud asjad tuleb üle anda sekretariaadile (stardis) või TP ülemale (teeninduspunktides). Kaotatud-leitud asjad toimetatakse finišisse, kus neid vahendab leiupunkt. Ürituse järel saab kaotatud-leitud asjad kätte Klubist Tartu Maraton 1 kuu jooksul pärast üritust.

### 7. Ajalimiidid

* 1. Ajalimiidid 42 km, 21 km ja 10 km raja läbimiseks:

|  |  |  |  |  |  |  |
| --- | --- | --- | --- | --- | --- | --- |
| **Kontrollpunkt** | **Distants** | **42 km** | **Distants** | **21 km** | **Distants** | **10 km** |
| 1. Sassi TP | 5 km | 9:50 | 6,2 km | 12:15 | 4,8 km | 14:10 |
| 2. Hellenurme TP | 11 km | 10:50 | - | - | - | - |
| 3. Paluveski TP | 15 km | 11:30 | - | - | - | - |
| 4. Pedajamäe TP | 19,7 km | 12:20 | - | - | - | - |
| 5. Räbi TP | 23,8 km | 13:05 | - | - | - | - |
| 6. Ketneri TP | 32,5 km | 14:30 | 11,5 km | 13:25 | - | - |
| 7. Sassi TP  | 36,7 km | 15:10 | 15,5 km | 14:10 | - | - |
| 8. Illi TP | 39,5 km | 15:40 | 18,3 km | 14:45 | 7,6 km | 14:45 |
| Finiš | 42,2 km | 16:00 | 21,4 km | 16:00 | 10 km | 16:00 |
|  |  |  |  |  |  |  |

* 1. Ajalimiidi ületajad loetakse katkestajateks ja tuuakse TP-dest katkestajate bussiga finišisse.

### 8. Stardigrupid

* 1. Osalejad saavad valida stardigrupi (v.a. eliitgrupi) vastavalt eeldatavale lõpuajale.

|  |  |  |  |
| --- | --- | --- | --- |
| **Stardigrupp** | **42 km eeldatav lõpuaeg** | **21 km eeldatav lõpuaeg****stardinumbrid 1001...** | **10 km eeldatav lõpuaeg****stardinumbrid 3001 - ...** |
| Eliitgrupp | alla 3 tunni | alla 1 t 45 min | - |
| 1. grupp | alla 4 tunni | 1 t 46 min - 2 t | alla 45 min |
| 2. grupp | üle 4 tunni | 2 t 1 min - 2 t 15 min | 46 min - 55 min |
| 3. grupp | - | 2 t 16 min - 2 t 30 min | 56 min - 1 t 5 min |
| 4. grupp | - | üle 2 t 30 min | üle 1 t 6 min |
| 1. kõnnigrupp | - | 2501 - ... | alla 1 t 30 min |
| 2. kõnnigrupp | - | - | üle 1 t 31 min |

### 9. Stardimaterjalide väljastamine

* 1. Stardimaterjalide väljastamine toimub:
* Võistluskeskuses Lõunakeskuse aatriumis (Lääneringtee 39, Tartu):
	+ 11.05 kell 10.00-19.00.
* Võistluspäeval stardipaigas Tartumaa Tervisespordikeskuses:
	+ 12.05 kell 7.30-12.50.
1. **Osavõtjate transport ja liikluskorraldus**.
	1. Osavõtjate transport.
	Korraldajad soovitavad kasutada stardipaika sõitmiseks eribusse. Starti sõitvatele bussidele garanteeritakse koht ainult eelmüügist ostetud piletiga. Pärast finišit saab eribussidega sõita finišipaigast tagasi Tartusse. Sõit eribussiga on tasuline, päevapileti hind on eelmüügist 6 € ja maratoni päeval bussist 10 €. Bussipiletite eelmüük toimub iseteeninduskeskkonnas ja võistluskeskuses. Eribusside sõidugraafik avaldatakse kodulehel hiljemalt 2 nädalat enne võistlust.
	2. Võistluspaiga parkla Elva – Hellenurme maantee 2. km-l on tasuline ning parklatesse suunatakse autod vastavalt liikluskorraldusele ja täituvusele.. Eelmüügist ostes on hind 6 €, kohapeal 10 €. Bussidele, milles on enam kui 10 reisijakohta, on parkimine tasuta.

### 11. Ajavõtt ja tulemused

1. Ajavõtt toimub elektroonilise ajavõtukiibiga. Kiip on kinnitatud stardinumbri tagaküljele. Kiipi pole lubatud eemaldada ega mingil muul moel kahjustada, kokku murda. Kiip on ühekordse kasutusega, seda pole vaja korraldajatele tagastada.
	1. Tulemuse saamiseks:
* peab osaleja kogu jooksu vältel kandma nähtaval rinnale kinnitatud 42. MM stardinumbrit, mille tagaküljel on antud numbrile kodeeritud ajavõtukiip.
* finišijoonel hoida rinnanumber nähtaval videokontrolliks, mitte toetada kätt pulsikella kontrolliks vastu keha/rinnanumbrit, see takistab ajavõtusignaali lugemist.
* stardinumbri kuju ega suurust ei ole lubatud muuta ei väiksemaks lõikamise ega servade voltimise teel.
* Tulemused avaldatakse jooksvalt esialgsete mitteametlike tulemustena ChampionChip Eesti veebilehel. Ametlikud tulemused avaldatakse võistlusjärgsel reedel kell 17.00 KTM kodulehel.
* Järelpärimisi mitteametlike tulemuste kohta saab esitada Klubi Tartu Maraton sekretariaati kuni võistlusjärgse kolmapäeva kella 17.00-ni.
	1. Diskvalifitseeritakse:
* Vale nime ja/või numbri all osalemisel.
* Kahe või enama kiibiga osalemisel mõlemad sportlased.
* Rajal edasiliikumiseks auto, jalgratta vms. mootori- või inimjõul liikuva transpordivahendi kasutamise eest.
* Kõnnikeppidega jooksmise eest.
* Prügi mahaviskamise eest väljaspool prügialasid.
* Diskvalifitseerimise aluseks on ka ürituse foto või videosalvestus, mis vaadatakse üle enne ametlike tulemuste avaldamist.
* Võistluste direktoril ja peasekretäril on õigus tõendusmaterjali ilmnedes teha diskvalifitseerimisotsus ka tagantjärgi pärast ametlike tulemuste kinnitamist.

	1. Protestid võistlustulemuste, võistlusmääruste rikkumiste jms. kohta tuleb esitada peakohtunikule:
* esimese 100 lõpetaja osas ühe tunni jooksul pärast 100. võistleja lõpetamist;
* kõigi teiste kohta finiši sulgemiseni.
* Protesti tasu on (v.a. tulemuste kohta) 40 €, mis tagastatakse ainult protesti rahuldamisel.
* Kõik võistlustega seotud protestid lahendab kohtunike kogu.

### 12. Autasustamine

* 1. Autasustamine toimub finišialas vastavalt ürituse ajakavale.
	Poodiumil autasustatakse:
	+ 42 km jooksu 3 paremat meest ja naist;
	+ 21 km jooksu 6 paremat meest ja naist;
	+ 10 km jooksu 3 paremat meest ja naist;
	+ 5 km jooksu 3 paremat poissi ja tüdrukut (kuni 14a).
* Võitjaid autasustakse karika ja eriauhindadega. Auhindu väljastatakse stardinumbri või ID-kaardi alusel.
* Välja on pandud karikad 21 km distantsi vanuseklasside võitjatele. 42 km, 10 km ja 5 km distantsil vanuseklasside arvestust ei peeta.
* Autasustatakse tiimide arvestuse kolme paremat võistkonda karikate ning tasuta osalemistega Klassiku järgmisele osavõistlusele. Karikad antakse üle Klubis Tartu Maraton üritusejärgsel nädalal, tasuta registreerimise info saadetakse tiimi esindaja e-postile.
* Rahalised auhinnad kantakse võitjate pangakontodele pärast ametlike tulemuste ja dopingutestide kinnitamist. Kõikidelt rahalistelt auhindadelt peetakse vastavalt Eesti Vabariigi seadustele kinni tulumaks (20% auhinnasummast).
* Sportlane, kes ei osale autasustamistseremoonial, kaotab õiguse auhindadele.

### 13. Ürituse ärajäämine

* 1. Tartu Maastikumaratoni ärajäämisel vääramatu jõu (force majeure) tõttu tagastatakse osalustasu vastavalt käesolevale juhendile ja kehtivale õigusele, mille kohaselt korraldajal on õigus osalustasust maha arvestada juba tehtud kulutused.
	2. Tartu Maastikumaratoni ärajäämisel vääramatu jõu (force majeure) tõttu ja etteteatamisega vähemalt 72 tundi enne stardi kellaaega, kantakse 50% makstud osavõtutasust registreerija maratonikontole krediidiks, mida kontoomanik saab kasutada järgmistele Tartu Maratoni Klassiku üritustele registreerumisel. Krediit kehtib järgmise aasta Tartu Maastikumaratoni 1. registreerimisvooru lõpuni.

		1. Kui eraisiku registreeritud osaleja ei soovi kasutada p.12.2. nimetatud edasikande võimalusi ja soovib 50% osavõtutasust tagasi saada, peab ta esitama Klubile Tartu Maraton vormikohaselt täidetud avalduse hiljemalt kuu aja jooksul ärajäänud ürituse kuupäevast kas posti (Laulupeo pst. 25, 51007 Tartu) või e-posti (tartumaraton@tartumaraton.ee) teel.
		2. Kõik eraisikud, kelle tasutud osavõtutasust 50% kuulub edasikandmisele järgmiste ürituste osalustasudeks, saavad aasta jooksul registreerida soovitud üritus(t)ele (täitma registreerimisvormi enda või teise isiku andmetega) ja vajadusel tasuma puuduva osa osavõtutasust. Pärast nimetatud tähtaja möödumist ei ole enam võimalik ettemaksu kasutada ja hilisemaid pretensioone ei rahuldata.
		3. Juriidiliste isikute (ettevõtted, klubid jt) tasutud osavõtutasud kuuluvad 50% ulatuses edasikandmisele ainult järgmiste ürituste osalustasudeks, st need ei kuulu tagastamisele. Juriidilise isiku tasutud osavõtutasust kantakse 50% juriidilise isiku esindaja maratonikontole koondsummana, registreeritud isikuid automaatselt üle ei kanta. Ettevõtte esindaja peab tegema uued registreerimised hiljemalt järgmise aasta Tartu Linnamaratoni 1. registreerimisvooru lõpuks. Pärast nimetatud tähtaja möödumist ei ole võimalust eelmise aasta osavõtutasu edasikande summat kasutada ja hilisemaid pretensioone ei rahuldata.
	3. Vääramatu jõu (force majeure) all mõistetakse mis tahes ettenägematut sündmust, mille toimumise aega ja viisi ei saa korraldaja kontrollida ega ära hoida (nt. sõda, mäss, streik, tulekahju, üleujutus, maavärin, (lume)torm, paduvihm vms ilmastiku nähtus, epideemiatest või muudest põhjustest tingitud siseriiklikud piirangud jne).
	4. Ürituse ärajäämisel vääramatu jõu tõttu ei hüvita ürituse korraldaja kulutusi, mis osalejad on teinud kolmandatele osapooltele. Välisosalejatel soovitame osta sellise kattega reisikindlustus, mis katab ka ürituse ärajäämisel tekkinud kulud.
	5. Juhul kui pooled ei saavuta kokkulepet, lahendatakse lahkhelid Tartu Maakohtus vastavalt Eesti Vabariigi seadustele.